stanford-oval/wikipedia huggingface dataset:
Muhujärvi
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 119,1 metriä mpy. Muutaman metsäojan lisäksi järveen laskee Mustijärvi (8 ha) etelästä Tukkilahteen ja Lauttanen (12 ha) pienen Vaippasen kautta Muhulahteen. Niskasjärvi (2 ha) ja Mustijärvi laskevat vuorostaan Lauttaseen. Järven pohjoispuolella oleva kuivatettu järvi paskolammi on laskenut aikanaan Soikanlahteen. Muhujärven laskuoja Salkinoja lähtee Mustalahdelta pohjoiseen, jossa se laskee 650 metrin jälkeen Hirvijärveen (73 ha). Ojalle tulee pudotusta tällä matkalla 4,5 metriä. Vesireitin vedet jatkavat Pylkinjärven (20 ha) kautta Sahajokeen.
Historiaa

Vuoden 1958 peruskartassa Mustalahden ylittävä pengertie näkyy jo kartassa.
Nyosjärvi

| Nyosjärvi |
| --- | --- |

Valtiot:  Kamerun
Paikkakunta:  Luoteisalue 
Koordinaatit:  6°26′17″N, 10°17′56″E
Mittaustietoja
Pinnankorkeus:  1 091 m
Pituus:  2,0  km
Leveys:  1,2  km 
Pinta-ala:  1,58 km²
Tilavuus:  0,15 km³
Suurin syvyys:  208 m
 fiNyosjärvi 
Nyosjärven kaasupurkaukseen kuollut lehmä.
Nyosjärvi on Kamerunissa Keski-Afrikassa sijaitseva järvi, jonka vesi on kasautunut vanhaan vulkaanisen toiminnan seurauksena syntyneeseen kraatteriin. Vesialtaan pohjaan on varastoitunut suuria määriä hiilidioksidia. Kaasun on arveltu päätyvän järven pohjaan joko luonnollisen hajoamisprosessin tai vulkaanisen toiminnan seurauksena. Nyosjärven kaltaisissa järvissä tämä kaasuvarasto ei aina lämpimän pintaveden ja järven syvyydestä aiheutuvan pohjaveteen kohdistuvan paineen takia poistu pohjasta normaaliin tahtiin, minkä seurauksena sitä voi kasaantua pinnan alle suuriakin määriä. Pienikin maanjäristys tai myrsky voi kuitenkin saada järven vedet sekoittumaan niin, että pohjaliejun alle juuttuneet kaasukuplat vapautuvat. Tällöin voi seurauksena olla vakava luonnonkatastrofi, kun hiilidioksidin määrä ilmassa nousee äkisti.
Tällainen mullistus tapahtui Nyosjärvellä elokuussa vuonna 1986. Tuolloin ilmaan purkautui yhden ainoan yön aikana niin paljon hiilidioksidia, että se syrjäytti hapen suurella alueella ja tukehdutti 1 600–1 800 ihmistä hengiltä. Ihmisten lisäksi kuoli suuri määrä karjaa ja muita eläimiä. Viime vuosikymmeninä Nyosjärven kaasupurkaukset ovat vieneet yhteensä noin 2 000 ihmisen hengen. Vuoden 1986 Nyosjärven katastrofin kaltaiset onnettomuudet on nykyisin pyritty estämään purkamalla järven pohjaan kasautuneita kaasuvarastoja keinotekoisesti ennen kuin hiilidioksidin määrä kasvaa liian suureksi.
Maailmassa on Nyosjärven lisäksi vain kaksi järveä, joiden veteen tiedetään varastoituvan samalla lailla hiilidioksidia. Toinen niistä on Manounjärvi, joka sijaitsee myös Kamerunissa, ja toinen on Kivujärvi Ruandan ja Kongon demokraattisen tasavallan rajalla.
Aiheesta muualla

Kuvia tai muita tiedostoja aiheesta Nyosjärvi Wikimedia Commonsissa
BBC: 1986: Hundreds gassed in Cameroon lake disaster (englanniksi)
High CO2 at Lakes Nyos and Monoun, April-May 1998 (englanniksi)
BBC News: Action needed on deadly lakes (englanniksi)
The Seattle Times: Scientists hope to quiet Cameroon's killer lakes (Arkistoitu – Internet Archive) (englanniksi)
Smithsonian: Defusing Africa's Killer Lakes (englanniksi)
USGS: Exploding Lakes in West Africa (Arkistoitu – Internet Archive) (englanniksi)
Nancy Charlton

Nancy Margaret Charlton (s. 8. lokakuuta 1962 Victoria, Kanada) on kanadalainen maahockeypelaaja. Charlton kilpaili vuoden 1984 ja vuoden 1988 kesäolympialaisissa. Charlton sijoittui vuoden 1984 olympialaisissa Kanadan joukkueen mukana viidenneksi ja 1988 olympialaisissa kuudenneksi.
Odd Glöersen

Odd Glöersen (31. elokuuta 1909 Kotka – 15. syyskuuta 1976 Vaasa) oli suomalainen yli-insinööri ja yritysjohtaja. Norjalaissukuinen Glöersen teki yli 30 vuoden uran valkeakoskelaisen kuituvalmistaja Säteri Oy:n palveluksessa, ensin teknisenä johtajana yrityksen perustamisvuodesta 1941, sitten yli-insinöörinä vuodesta 1950, vapaaherra K. A. Wreden seuraajana yrityksen toimitusjohtajan tehtävässä 1966–1971 ja lopulta johtokunnan puheenjohtajana 1971–1974. Hänen aikanaan Säteri kasvoi jopa 2 500 henkeä työllistäneeksi suuryritykseksi.
Glöersen valmistui diplomi-insinööriksi vuonna 1933 ja toimi vuosina 1934–1937 Oy Kaukas Ab:n koetehtaan päällikkönä Lauritsalassa ja sen jälkeen Kuitu Osakeyhtiön käyttöinsinöörinä. Yrityksen jäätyä sodassa rajan taakse Glöersen oli alusta asti mukana sen seuraajan Säteri Osakeyhtiön perustamisessa ja suunnittelussa.
Päätyönsä ohella Glöersen oli mukana kunnallispolitiikassa ja monien elinkeinoelämän järjestöjen hallintoelimissä.
Odd Glöersenin vanhempi veli oli ”Varkauden viimeisenä patruunana” tunnettu teollisuusneuvos Leif Glöersen. Heidän isänsä oli norjalainen Olaf Glöersen, joka muutti 1900-luvun alussa Itä-Suomeen työskennelläkseen norjalaisomisteisessa Diesen Wood -metsäteollisuusyrityksessä.
Neliönjäännöslause

Lukuteoriassa neliönjäännöslause (myös: neliönjäännösten resiprookkilause) yhdistää kahden toisen asteen modulaarisen yhtälön ratkeavuuden. Se myös tarjoaa keinon ratkaista jokainen toisen asteen yhtälö modulaarisessa aritmetiikassa.
Lauseen otaksuivat Euler ja Legendre ja ensimmäisen todistuksen lauseelle antoi Gauss vuonna 1796, ollessaan vasta 18-vuotias. Gauss kutsui lausetta kultaiseksi lauseeksi ja tutki lausetta niin innokkaasti, että löysi sille ainakin seitsemän erilaista todistusta. Lause on innostanut matemaatikkoja, ja sille tunnetaan jo yli 200 erilaista todistusta.
Neliönjäännöslause kuuluu seuraavasti. Olkoon p ja q kaksi erisuurta paritonta alkulukua. Tällöin p ja q ovat kongruentteja joko 1:n tai 3:n kanssa modulo 4. Jos vähintään toinen näistä luvuista on kongruentti 1:n kanssa modulo 4, on kongruenssilla
ratkaisu  x\in \mathbb {Z}  jos ja vain jos kongruenssilla
on ratkaisu  y\in \mathbb {Z} . (Ratkaisut ovat yleensä erisuuria.) Toisaalta jos luvut p ja q ovat molemmat alkulukuja jotka ovat kongruentteja 3:n kanssa modulo 4, on kongruenssilla
ratkaisu  x\in \mathbb {Z}  jos ja vain jos kongruenssilla
ei ole ratkaisua  y\in \mathbb {Z} .
Legendren symbolista

Legendren symbolin avulla saadaan:
Neliönjäännöslause voidaan esittää lyhyesti Legendren symbolin avulla:
Koska  (p-1)(q-1)/4 on parillinen jos joko p tai q on kongruentti 1 mod 4, ja pariton jos ja vain jos molemmat p ja q ovat kongruentteja 3 mod 4,  \left({\frac {p}{q}}\right)\left({\frac {q}{p}}\right) on 1 jos joko p tai q on kongruentti 1 mod 4, ja on yhtä suuri kuin –1 jos molemmat p ja q ovat kongruentteja 3 mod 4.
Neliönjäännöslause voidaan yleistää korkeammille potensseille kuin 2, mutta koska kaksi luvun 1 kuutiojuurista ovat kompleksilukuja, kuutionjäännöslause sisältää välttämättä muitakin kuin rationaalilukuja. Sama pätee kolmosta suuremmillekin potensseille.
Gaussin lemma kertoo neliönjäännösten ominaisuuksista ja Gauss käytti lemmaansa kahdessa neliönjäännöslauseen todistuksessaan.
Aiheesta muualla

Neliönjäännöslause MathWorldissä.
Lauseen kaksi todistusta (Arkistoitu – Internet Archive)
Nenäontelo

Nenäontelo sivulta katsottuna.
Nenäontelo edestäpäin katsottuna. Kuvassa näkyvät myös ala- ja keskikuorikot (engl. inferior concha, middle concha), sekä poskiontelo (engl. maxillary sinus).
Nenäontelo (lat. cavum nasi) on parillinen sokkeloinen käytävä, joka ulottuu ulkonenästä nenänieluun. Edessä nenäontelo rajoittuu nenäontelon eteiseen, ylhäällä seulaluuhun, ja takana koana-aukkoihin. Sivuseinissä sijaitsevat parilliset ala-, keski- sekä yläkuorikot, jotka muodostavat väleihinsä ilmakäytäviä (ala-, keski- sekä yläkäytävät).  Keskilinjassa nenän puolet erottaa toisistaan nenän väliseinä (lat. septum nasi), jonka etuosa on rustorakenteinen, takaosa luurakenteinen. Alhaalla nenäonteloa rajaa kova suulaki.
Kaikista nenän sivuonteloista on yhteys nenäonteloon. Poskiontelon ja otsaontelon tiehyet laskevat keskikäytävässä sijaitsevaan hiatus semiluminaris -nimiseen poukamaan. Seulalokeroiden tiehyet laskevat joko keski- tai yläkäytävään. Kitaontelon tiehyt laskee nenäontelon takaosaan. Kyynelkanava laskee alakäytävään.
Pintarakenteensa puolesta nenäontelo jaetaan regio vestibularikseen, respiratoriaan sekä olfactoriaan. Vestibularis joka sijaitsee uloimpana on ihoa karvoineen ja talirauhasineen. Regio respiratorian pintasolukkona on värekarvallinen lieriöepiteeli. Regio olfactoria, joka käsittää n. 5 cm² nenäontelon katosta, on hajuepiteeliä.
Nenäontelon sairauksia

Nenäverenvuoto
Nenän polyypit
Aiheesta muualla

Kuvia tai muita tiedostoja aiheesta Nenäontelo Wikimedia Commonsissa
Hengityselimistö
Nenä
Nenäontelo
Nenän sivuontelo
Nielu
Kurkunpää
Henkitorvi
Keuhkot
Keuhkoputket
Keuhkorakkulat
Olivér Halassy

| Mitalit | Mitalit | Mitalit |  |
| --- | --- | --- | --- |
|  Olivér Halassy vuonna 1931  |  Olivér Halassy vuonna 1931  |  Olivér Halassy vuonna 1931  |  |
Maa:  Unkari
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | vesipallo |  |
|  Kultaa | Berliini 1936 | vesipallo |  |
|  Hopeaa | Amsterdam 1928 | vesipallo |  |
| EM-kilpailut   | EM-kilpailut   | EM-kilpailut   |  |
|  Kultaa | Pariisi 1931 | vesipallo |  |
|  Kultaa | Magdeburg 1934 | vesipallo |  |
|  Kultaa | Lontoo 1938 | vesipallo |  |
Miesten uinti
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Pariisi 1931 | 1 500 metriä |  |
Olivér Halassy (ent. Haltmayer, 31. heinäkuuta 1909 Újpest – 10. syyskuuta 1946 Budapest) oli unkarilainen vesipalloilija ja uimari. Hän edusti vesipallossa Újpesti Torna Egylet -seuraa.
Halassy saavutti hopeaa vesipallosta vuoden 1928 kesäolympialaisista Amsterdamista. Tuolloin hänen nimensä oli vielä Olivér Haltmayer.Vuoden 1932 kesäolympialaisissa Los Angelesissa hän juhli kultaa jo nimellä Halassy. Toisen olympiakultansa Unkarin kanssa Halassy saavutti vuoden 1936 kesäolympialaisista Berliinistä. EM-kilpailuista Halassy saavutti kolme kultamitalia.
Uinnissa Halassy oli myös varsin menestynyt. Hän saavutti pitkän radan EM-kultaa 1 500 metriltä vuoden 1931 EM-kilpailuista Pariisista, kaupungista, jossa hän juhli samana vuonna myös vesipallon EM-kultaa.
Halassyn vasen jalka oli amputoitu hieman polven alapuolelta, sillä hän jäi yhdeksänvuotiaana raitiovaunun alle. Uransa jälkeen Halassy ryhtyi Budapestin kaupungintalon tilintarkastajaksi. Hän kuoli vuonna 1946 37-vuotiaana neuvostoliittolaisen sotilaan ammuttua hänet vahingossa hänen kotinsa lähellä.
Oranssihelopäivikki

| Oranssihelopäivikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Päivikkikasvit Aizoaceae
Suku::  Helopäivikit Lampranthus
Laji::  aurantiacus
Kaksiosainen nimi
 Lampranthus aurantiacus  (DC.) Schwantes 
Synonyymit
 Mesembryanthemum aurantiacus 
Katso myös
   Oranssihelopäivikki Wikispeciesissä   Oranssihelopäivikki Commonsissa 
Infobox OKNimi-testi OK: 
Oranssihelopäivikki (Lampranthus aurantiacus) on päivikkikasveihin kuuluva mehikasvi.
Oranssihelopäivikki kasvaa noin 30 cm korkeaksi. Se on ikivihreä mehikasvi, jolla on hopeanvihreät lehdet ja oranssit kukat. Se on kotoisin Etelä-Afrikasta, mutta sitä käytetään muuallakin puutarhoissa maanpeittokasvina ja ruukkukasvina.
Nenätit

| Nenätit |
| --- | --- |
 Vesinenätti (Rorippa amphibia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Nenätit Rorippa  Scop.
Katso myös
   Nenätit Wikispeciesissä   Nenätit Commonsissa 
Infobox OKNimi-testi OK: 
Nenätit (Rorippa) on ristikukkaiskasvien (Brassicaceae) heimoon kuuluva kasvisuku. Sukuun kuuluu noin 90 lajia.
Nenätit ovat yksi- tai kaksivuotisia ruohovartisia kasveja. Ne ovat joko kaljuja tai vähäkarvaisia. Nenättien varret ovat haarovia ja kasvutavaltaan pystystä maanmyötäiseen vaihtelevia. Lehdet ovat muodoltaan yhtenäisiä, pariosaisia tai parilehdykkäisiä. Pariosaisten lehtien liuskat ovat hammaslaitaisia ja parilehdykkäisten lehtien lehdykät ehyitä. Kukkien terälehdet ovat keltaisia tai valkoisia.
Isovesikrassi (Nasturtium officinale) ja pikkuvesikrassi (Nasturtium microphyllum) luetaan toisinaan kuuluviksi nenättien sukuun.
Suvun lajeista Suomessa kasvaa vakiintuneena kolmea lajia: rantanenätti (Rorippa palustris), rikkanenätti (Rorippa sylvestris) ja vesinenätti (Rorippa amphibia). Näiden lisäksi Suomessa on tavattu etelännenättiä (Rorippa austriaca) sekä eri nenättilajien välisiä risteymiä. Suomessa tavattavista nenättilajeista rantanenätti on selvästi yleisin.
Lajeja ja lajiristeymiä

Rorippa amphibia – vesinenätti
Rorippa × anceps – kärsänenätti
Rorippa × armoracioides – puistonenätti
Rorippa austriaca – etelännenätti
Rorippa indica – kiinanvesikrassi
Rorippa islandica – islanninnenätti
Rorippa palustris – rantanenätti
Rorippa sylvestris – rikkanenätti
Aiheesta muualla

Finto: Kassu – Kasvien suomenkieliset nimet: Rorippa
Suomen Lajitietokeskus: Nenätit – Rorippa
Monikkalanlampi

| Monikkalanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°31′33″N, 26°55′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pieni-Niemistöön 
Järvinumero:  14.922.1.018
Mittaustietoja
Pinnankorkeus:  106,7 m  
Pituus:  1 km  
Leveys:  310 m  
Rantaviiva:  2,389 km  
Pinta-ala:  16,167 ha  
Saaria:  ei saaria 
 fiMonikkalanlampi 
Monikkalanlampi tai Monikkolanlampi on Etelä-Savossa Hirvensalmella  Monikkalan lähellä sijaitseva lampi.
Maantietoa

Lampi on 1,0 kilometriä pitkä, 310 metriä leveä, ja sen pinta-ala on 16,2 hehtaaria. Lammella ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 106,7 metriä mpy.
ORP Kujawiak

ORP Kujawiak on ollut kolmen Puolan merivoimissa palvelleen aluksen nimenä:
ORP Kujawiak (1921), A56-luokan torpedovene
ORP Kujawiak (1941), Hunt-luokan saattuehävittäjä
ORP Kujawiak (1955), M-XV -luokan sukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ORP Kujawiak”, voi hakea sivunnimihaulla, laajalla sivunnimihaulla tai tekstihaulla.
NHL-kausi 1974–1975

NHL-kausi 1974–1975 oli National Hockey Leaguen historian 58. kausi. Sen aikana 18 NHL-joukkuetta pelasi kukin 80 runkosarjaottelua. Liigaan tuli mukaan kaksi uutta joukkuetta, Kansas City Scouts ja Washington Capitals. Stanley Cupin voitti Philadelphia Flyers, joka kukisti finaalisarjassa Buffalo Sabresin otteluvoitoin 4–2. Flyers oli vienyt mestaruuden myös edellisenä vuonna.
Runkosarjan pistepörssin ja plus/miinus-tilaston voitti Boston Bruinsin puolustaja Bobby Orr, joka keräsi kaikkiaan 135 tehopistettä pelaamissaan 80 ottelussa. Hänen kauden aikana tekemänsä 46 maalia olivat NHL:n puolustajien ennätys aina siihen saakka, kun Paul Coffey ylsi 48 maaliin kaudella 1985–1986. Orrille myönnettiin kaudella 1974–1975 Art Ross Trophyn ohella James Norris Memorial Trophy sekä Lester B. Pearson Award, ja hänet valittiin liigan ykköstähdistöön. Orrin tavoin Bruinsia edustanut Phil Esposito teki eniten runkosarjamaaleja, yhteensä 61 kappaletta. Hart Memorial Trophyn sai Philadelphia Flyersin Bobby Clarke.
Flyers-keskushyökkääjä Rick MacLeish voitti pudotuspelien pistepörssin. Hän teki pelaamissaan 17 pudotuspeliottelussa yhteensä 20 tehopistettä, joista 11 oli maaleja ja 9 syöttöpisteitä. Saman joukkueen maalivahti Bernie Parent arvostettiin pudotuspelien arvokkaimmaksi pelaajaksi ja sai Conn Smythe Trophyn. Parentille annettiin myös Vezina Trophy, ja hänet valittiin NHL:n ykköstähdistöön.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
Runkosarja > Prince of Wales -konferenssi

| Adams-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Buffalo Sabres | 80 | 49 | 16 | 15 | 113 | 354 | 240 |
| Boston Bruins | 80 | 40 | 26 | 14 | 94 | 345 | 245 |
| Toronto Maple Leafs | 80 | 31 | 33 | 16 | 78 | 280 | 309 |
| California Golden Seals | 80 | 19 | 48 | 13 | 51 | 212 | 316 |
| Norris-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Montreal Canadiens | 80 | 47 | 14 | 19 | 113 | 374 | 225 |
| Los Angeles Kings | 80 | 42 | 17 | 21 | 105 | 269 | 185 |
| Pittsburgh Penguins | 80 | 37 | 28 | 15 | 89 | 326 | 289 |
| Detroit Red Wings | 80 | 23 | 45 | 12 | 58 | 259 | 335 |
| Washington Capitals | 80 | 8 | 67 | 5 | 21 | 181 | 446 |
Runkosarja > Clarence Campbell -konferenssi

| Patrick-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Philadelphia Flyers | 80 | 51 | 18 | 11 | 113 | 293 | 181 |
| New York Rangers | 80 | 37 | 29 | 14 | 88 | 319 | 276 |
| New York Islanders | 80 | 33 | 25 | 22 | 88 | 264 | 221 |
| Atlanta Flames | 80 | 34 | 31 | 15 | 83 | 243 | 233 |
| Smythe-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Vancouver Canucks | 80 | 38 | 32 | 10 | 86 | 271 | 254 |
| St. Louis Blues | 80 | 35 | 31 | 14 | 84 | 269 | 267 |
| Chicago Black Hawks | 80 | 37 | 35 | 8 | 82 | 268 | 241 |
| Minnesota North Stars | 80 | 23 | 50 | 7 | 53 | 221 | 341 |
| Kansas City Scouts | 80 | 15 | 54 | 11 | 41 | 184 | 328 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
|  Bobby Orr | Boston Bruins | 80 | 46 | 89 | 135 | 101 |
|  Phil Esposito | Boston Bruins | 79 | 61 | 66 | 127 | 62 |
|  Marcel Dionne | Detroit Red Wings | 80 | 47 | 74 | 121 | 14 |
|  Guy Lafleur | Montreal Canadiens | 70 | 53 | 66 | 119 | 37 |
|  Peter Mahovlich | Montreal Canadiens | 80 | 35 | 82 | 117 | 64 |
|  Bobby Clarke | Philadelphia Flyers | 80 | 27 | 89 | 116 | 125 |
|  Rene Robert | Buffalo Sabres | 74 | 40 | 60 | 100 | 75 |
|  Rod Gilbert | New York Rangers | 76 | 36 | 61 | 97 | 22 |
|  Gilbert Perreault | Buffalo Sabres | 68 | 39 | 57 | 96 | 36 |
|  Rick Martin | Buffalo Sabres | 68 | 52 | 43 | 95 | 72 |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
|  Rick MacLeish | Philadelphia Flyers | 17 | 11 | 9 | 20 | 8 |
|  Guy Lafleur | Montreal Canadiens | 11 | 12 | 7 | 19 | 15 |
|  Jude Drouin | New York Islanders | 17 | 6 | 12 | 18 | 6 |
|  Jean-Paul Parisé | New York Islanders | 17 | 8 | 8 | 16 | 22 |
|  Peter Mahovlich | Montreal Canadiens | 11 | 6 | 10 | 16 | 10 |
|  Bobby Clarke | Philadelphia Flyers | 17 | 4 | 12 | 16 | 16 |
|  Rick Martin | Buffalo Sabres | 17 | 7 | 8 | 15 | 20 |
|  Bill Barber | Philadelphia Flyers | 17 | 6 | 9 | 15 | 8 |
|  Gilbert Perreault | Buffalo Sabres | 17 | 6 | 9 | 15 | 10 |
|  Ed Westfall | New York Islanders | 17 | 5 | 10 | 15 | 12 |
NHL-palkinnot

| --- | --- |
Prince of Wales Trophy:: Buffalo Sabres 
Clarence S. Campbell Bowl:: Philadelphia Flyers 
Art Ross Trophy:: Bobby Orr, Boston Bruins 
Bill Masterton Memorial Trophy:: Don Luce, Buffalo Sabres 
Calder Memorial Trophy:: Eric Vail, Atlanta Flames 
Conn Smythe Trophy:: Bernie Parent, Philadelphia Flyers 
Hart Memorial Trophy:: Bobby Clarke, Philadelphia Flyers 
Jack Adams Award:: Bob Pulford, Los Angeles Kings 
James Norris Memorial Trophy:: Bobby Orr, Boston Bruins 
Lady Byng Memorial Trophy:: Marcel Dionne, Detroit Red Wings 
Lester B. Pearson Award:: Bobby Orr, Boston Bruins 
Vezina Trophy:: Bernie Parent, Philadelphia Flyers 
Lester Patrick Trophy:: William L. Chadwick, Donald M. Clark, Thomas N. Ivan
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Bernie Parent, Philadelphia Flyers | maalivahti | Rogie Vachon, Los Angeles Kings |
| Bobby Orr, Boston Bruins | puolustaja | Guy Lapointe, Montreal Canadiens |
| Denis Potvin, New York Islanders | puolustaja | Börje Salming, Toronto Maple Leafs |
| Bobby Clarke, Philadelphia Flyers | keskushyökkääjä | Phil Esposito, Boston Bruins |
| Rick Martin, Buffalo Sabres | vasen laitahyökkääjä | Steve Vickers, New York Rangers |
| Guy Lafleur, Montreal Canadiens | oikea laitahyökkääjä | René Robert, Buffalo Sabres |
ORP Mewa

ORP Mewa on ollut kolmen Puolan merivoimissa palvelleen aluksen nimenä:
ORP Mewa (1921) FM-luokan miinanraivaaja
ORP Mewa (1935), Jaskółka-luokan miinanraivaaja
ORP Mewa (1966), miinanraivaaja (Projekti 206FM)
ORP Mewa on myös tuleva Kormoran II -luokan miinantorjunta-alus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ORP Mewa”, voi hakea sivunnimihaulla, laajalla sivunnimihaulla tai tekstihaulla.
Murha paratiisissa

| Murha paratiisissa> Death in paradise |
| --- | --- |
 Sarjan alkutunnus
Tyyli:  rikos draama komedia
Kestoaika:  50 minuuttia
Luoja(t):  Robert Thorogood
Pääosissa:   Nykyiset  Don Warrington  Élizabeth Bourgine  Shantol Jackson  Ginny Holder  Danny John-Jules    Entiset  Ben Miller  Kris Marshall  Ardal O'Hanlon  Ralf Little  Sara Martins  Gary Carr  Joséphine Jobert  Tobi Bakare  Aude Legastelois  Shyko Amos  Tahj Miles  
Alkuperämaa:  Iso-Britannia Ranska
Alkuperäiskieli:  englanti brittienglanti
Verkko:    BBC One   France 2   Yle TV1   MTV3 
Esitetty:  23. lokakuuta 2011 – jatkuu edelleen
Tuotantokausia:  12
Jaksoja:  104 + 3 jouluspesiaalia
Ikäraja:  
Tuotanto
Käsikirjoittaja(t):  Robert Thorogood
Aiheesta muualla
Virallinen sivusto
IMDb 
Murha paratiisissa (engl. Death in Paradise) on brittiläis-ranskalainen televisiosarja. Sarjassa rikoskomisario Richard Poole (Ben Miller) lähetetään tutkimaan kollegansa murhaa eksoottiselle Saint-Marien saarelle Karibialle. Sarjan pääroolia näyttelevät Ben Miller (Kaudet 1–3), Kris Marshall (kaudet 3–6), Ardal O'Hanlon (kaudet 6–9) sekä Ralf Little (kaudet 9–13).
Isossa-Britanniassa sarjaa esittää televisiokanava BBC One, Ranskassa France 2 ja Suomessa Yle TV1. Britanniassa ja Ranskassa sarjan esittäminen alkoi vuonna 2011 ja Suomessa sarja sai ensiesityksensä 19. lokakuuta 2015, kun Yle TV1 esitti sarjan neljä ensimmäistä tuotantokautta. Viidennen kauden esittäminen aloitettiin 2. toukokuuta 2016. Sarja kuvattiin Guadeloupessa.
Juoni

Brittiläinen poliisi on murhattu Saint-Marien saarella, Karibialla. Lontoolainen rikoskomisario Richard Poole (Ben Miller) komennetaan tutkimaan tapausta ja lopulta hänet siirretään pysyvästi töihin Saint-Marien saarelle.
Paikka on monen mielestä paratiisi, mutta Poole on toista mieltä. Hän ei lisäksi pidä uudesta työparistaan rikosylikonstaapeli Camille Bordeysta (Sara Martins), joka on hänen täydellinen vastakohtansa ja jolla ei ole Poolen kanssa mitään yhteistä.
Kolmannen kauden avausjaksossa komisario Poole löytyy murhattuna. Hänen tilalleen tulee brittiläinen komisario Goodman.